מוחמד אל-כסבה (צילום: ערוץ הטלוויזיה "אל-אקצא")

אמש עצרו לוחמי מג"ב פלסטיני בן 18 שהתקרב אליהם באופן חשוד בחברון. הלוחמים קראו לחשוד שהתקרב אליהם לעצור והחלו לבצע בידוק מרחוק. במהלך הבידוק נשמט סכין שנשא על גופו. הלוחמים נטרלו את החשוד. בתחקור ראשוני בשטח הוא הודה כי הגיע בכוונה לדקור שוטר או מתיישב במקום. הוא נעצר והועבר לחקירה במרחב חברון במחוז ש"י.



במהלך הלילה ביצעה הרשות הפלסטינית גל מעצרים נרחב נגד תשתיות חמאס באזור חברון, שכם ובית לחם. לפי כלי התקשורת הערביים, נעצרו יותר מ-50 אנשי חמאס והוחרם ציוד אלקטרוני. דובר חמאס, חוסאם בדראן, אמר היום לאתר הפלסטיני "palinfo" כי הצעדים הביטחוניים "המשוגעים" לדבריו, שנוקטת הרשות הפלסטינית נגד בכירי חמאס בגדה הם במסגרת ניסיונותיה להפחית את פעילויות ההתנגדות נגד ישראל.